LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2013 M. VASARIO 28 D. SPRENDIMO** **NR.** [**5TS-633**](http://www.infolex.lt/lazdijai/Default.aspx?Id=3&DocId=26977) **„DĖL 3,1235 HA ŽEMĖS SKLYPO (UNIKALUS NR. 4400-2123-5990), ESANČIO LAZDIJŲ R. SAV. ŠEŠTOKŲ SEN. JUKNELIŠKĖS K. DVARO G. 18, NUOMOS“ PAKEITIMO**

1. 2019 m. sausio 24 d. Nr. 34-1579

#### Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lazdijų rajono savivaldybės administracijos direktoriaus 2019 m. sausio 15 d. įsakymo Nr. 10V-46 „Dėl Lazdijų rajono savivaldybės administracijos direktoriaus 2013 m. vasario 13 d. įsakymo Nr. [10V-139](http://www.infolex.lt/lazdijai/Default.aspx?Id=3&DocId=26735) „Dėl žemės sklypų verčių“ pakeitimo“ 1.3 papunktį, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2013 m. vasario 28 d. sprendimą Nr. [5TS-633](http://10.103.1.4:49201/aktai/Default.aspx?Id=3&DocId=33194) „Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ ir jo 2.1 papunktį išdėstyti taip:

„2.1. pradinį metinį žemės nuomos mokesčio dydį – 454,37 Eur;“.

1. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

J. Galvanauskienė

2019-01-15

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL LAZDIJŲ RAJONO SAVIVALDYBĖS TARYBOS 2013 M. VASARIO 28 D. SPRENDIMO NR. 5TS-633 „DĖL 3,1235 HA ŽEMĖS SKLYPO (UNIKALUS NR. 4400-2123-5990), ESANČIO LAZDIJŲ R. SAV. ŠEŠTOKŲ SEN. JUKNELIŠKĖS K. DVARO G. 18, NUOMOS“ PAKEITIMO“**  **PROJEKTO**
2. **AIŠKINAMASIS RAŠTAS**

2019 m. sausio 15 d.

1. Lazdijų rajono savivaldybės tarybos sprendimo **„**Dėl Lazdijų rajono savivaldybės tarybos 2013 m. vasario 28 d. sprendimo Nr. 5TS-633 „Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Lazdijų rajono savivaldybės administracijos direktoriaus 2018 m. sausio 15 d. įsakymo Nr. 10V-46 „Dėl Lazdijų rajono savivaldybės administracijos direktoriaus 2013 m. vasario 13 d. įsakymo Nr. [10V-139](http://www.infolex.lt/lazdijai/Default.aspx?Id=3&DocId=26735) „Dėl žemės sklypų verčių“ pakeitimo“ 1.3 papunktį.

***Šio sprendimo projekto tikslas*** – pakeisti Lazdijų rajono savivaldybės tarybos 2013 m. vasario 28 d. sprendimo Nr. 5TS-633„Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ 2.1 papunktį ir jį išdėstyti taip:

„2.1. pradinį metinį žemės nuomos mokesčio dydį – 454,37 Eur“.

Lazdijų rajono savivaldybės taryba 2013 m. vasario 28 d. sprendimu Nr. 5TS-633„Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ nusprendė išnuomoti aukciono būdu valstybei nuosavybės teise priklausantį Lazdijų rajono savivaldybės patikėjimo teise valdomą 3,1235 ha kitos paskirties žemės sklypą (žemės sklypo unikalus Nr. 4400-2123-5990, naudojimo būdas – pramonės ir sandėliavimo objektų teritorijos, naudojimo pobūdis – pramonės ir sandėliavimo įmonių statybos), esantį Lazdijų r. sav. Šeštokų sen. Jukneliškės k. Dvaro g. 18, ūkinei komercinei veiklai. Buvo paskelbti 10 nuomos aukcionų. Tačiau sklypas nebuvo išnuomotas.

Nuo 2019 metų keitėsi žemės sklypo vertė pagal žemės verčių žemėlapius. Todėl Lazdijų rajono savivaldybės administracijos direktoriaus 2019 m. sausio 15 d. įsakymo Nr. 10V-46 „Dėl Lazdijų rajono savivaldybės administracijos direktoriaus 2013 m. vasario 13 d. įsakymo Nr. [10V-139](http://www.infolex.lt/lazdijai/Default.aspx?Id=3&DocId=26735) „Dėl žemės sklypų verčių“ pakeitimo“ 1.3 papunkčiu buvo patikslinta sklypo vertė, kuri 2019 metais yra 11359,14 Eur. Būtent todėl reikia pakeisti Lazdijų rajono savivaldybės tarybos 2013 m. vasario 28 d. sprendimo Nr. 5TS-633„Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ 2.1 papunkčiu patvirtintą šio žemės sklypo pradinį nuomos mokestį.

Lietuvos Respublikos Vyriausybės 1999 m. birželio 2 d. nutarimu Nr. 692 „Dėl naujų kitos paskirties valstybinės žemės sklypų pardavimo ir nuomos“ patvirtintų Naujų kitos paskirties valstybinės žemės sklypų pardavimo ir nuomos taisyklių 8 punkte nurodyta, kad kai sprendimą išnuomoti naujus žemės sklypus, Lietuvos Respublikos Vyriausybės nutarimais perduotus valdyti patikėjimo teise, priima savivaldybės taryba, savivaldybės taryba taip pat turi nustatyti pagal savivaldybės tarybos nustatytą žemės nuomos mokesčio tarifą apskaičiuotą pradinį metinio žemės nuomos mokesčio dydį. Šio sprendimo projekto 2.1 papunktyje nurodytas pradinis metinis žemės nuomos mokesčio dydis yra nustatytas vadovaujantis Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu. Aukcione parduodamų ar išnuomojamų naujų kitos pagrindinės žemės naudojimo paskirties valstybinės žemės sklypų vertė apskaičiuojama pagal žemės verčių žemėlapius. Šių žemės sklypų pradinę pardavimo kainą sudaro žemės sklypo vertė, apskaičiuota pagal žemės verčių žemėlapius, įskaitant žemės sklypo detaliojo plano, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas. Šių žemės sklypų pradinis metinis žemės nuomos mokestis apskaičiuojamas pagal savivaldybės tarybos nustatytą valstybinės žemės nuomos mokesčio tarifą, vadovaujantis Lietuvos Respublikos Vyriausybės 2002 m. lapkričio 19 d. nutarimu Nr. 1798, ir žemės sklypų vertę, kuri lygi šių žemės sklypų pradinei pardavimo kainai (išskyrus tuos atvejus, kai išnuomojamų aukcione naujų kitos pagrindinės žemės naudojimo paskirties valstybinės žemės sklypų vertės apskaičiavimą reglamentuoja kiti teisės aktai). Lazdijų rajono savivaldybės tarybos 2013 m. vasario 7 d. sprendimu Nr. 5TS-611 „Dėl žemės nuomos mokesčio tarifo“ šiam žemės sklypui nustatytas žemės nuomos mokesčio tarifas – 4 proc. žemės sklypo vertės.

Lazdijų rajono savivaldybės administracijos direktoriaus 2019 m. sausio 15 d. įsakymo Nr. 10V-46 „Dėl Lazdijų rajono savivaldybės administracijos direktoriaus 2013 m. vasario 13 d. įsakymo Nr. [10V-139](http://www.infolex.lt/lazdijai/Default.aspx?Id=3&DocId=26735) „Dėl žemės sklypų verčių“ pakeitimo“ 1.3 papunktyje buvo nustatyta 3,1235 ha kitos paskirties žemės sklypo (žemės sklypo unikalus Nr. 4400-2123-5990, naudojimo būdas – pramonės ir sandėliavimo objektų teritorijos, naudojimo pobūdis – pramonės ir sandėliavimo įmonių statybos), esančio Lazdijų r. sav. Šeštokų sen. Jukneliškės k. Dvaro g. 18,– vertė 11359,14 Eur. Todėl šio sprendimo projekte nustatytas pradinis metinis žemės nuomos mokesčio dydis 454,37 Eur.

***Kaip šiuo metu yra sprendžiami projekte aptarti klausimai*** – Lietuvos Respublikos Vyriausybės 2012 m. rugpjūčio 21 d. nutarimu Nr. 998 „Dėl valstybinės kitos paskirties žemės sklypų perdavimo valdyti, naudoti ir disponuoti jais patikėjimo teise Lazdijų rajono savivaldybei“ LR Vyriausybė perdavė Lazdijų rajono savivaldybei valdyti, naudoti ir disponuoti jais patikėjimo teise 3,1235 ha kitos paskirties žemės sklypą (žemės sklypo unikalus Nr. 4400-2123-5990, naudojimo būdas – pramonės ir sandėliavimo objektų teritorijos, naudojimo pobūdis – pramonės ir sandėliavimo įmonių statybos), esantį Lazdijų r. sav. Šeštokų sen. Jukneliškės k. Dvaro g. 18.

Lazdijų rajono savivaldybės taryba 2013 m. vasario 28 d. sprendimu Nr. 5TS-633„Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ nusprendė išnuomoti aukciono būdu valstybei nuosavybės teise priklausantį Lazdijų rajono savivaldybės patikėjimo teise valdomą 3,1235 ha kitos paskirties žemės sklypą (žemės sklypo unikalus Nr. 4400-2123-5990, naudojimo būdas – pramonės ir sandėliavimo objektų teritorijos, naudojimo pobūdis – pramonės ir sandėliavimo įmonių statybos), esantį Lazdijų r. sav. Šeštokų sen. Jukneliškės k. Dvaro g. 18, ūkinei komercinei veiklai. Buvo paskelbti 10 nuomos aukcionų. Tačiau sklypas nebuvo išnuomotas. Priėmus šį sprendimo projektą toliau šį žemės sklypą nuomos VĮ Valstybės žemės fondas. Todėl yra parengtas teikiamas sprendimo projektas.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės. Tokiu atveju, jei 2019 metais nebūtų išnuomotas žemės sklypas ir 2020 metais pasikeistų VĮ Valstybės žemės fondo organizuojamų nuomos aukcionų išlaidų dydis bei pasikeistų žemės sklypų vertės pagal žemės verčių žemėlapius, tektų keisti Lazdijų rajono savivaldybės tarybos 2013 m. vasario 28 d. sprendimo Nr. 5TS-633„Dėl 3,1235 ha žemės sklypo (unikalus Nr. 4400-2123-5990), esančio Lazdijų r. sav. Šeštokų sen. Jukneliškės k. Dvaro g. 18, nuomos“ 2.1 papunktį ir jį išdėstyti nauja redakcija.

***Rengiant projektą gauti specialistų vertinimai ir išvados –*** dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė